**Saistošo noteikumu “Grozījums Ādažu novada pašvaldības domes 2024. gada 28. novembra saistošajos noteikumos Nr. 53/2024 “Ādažu novada pašvaldības līdzdalības budžeta nolikums”” publiskajā apspriešanā saņemto komentāru kopsavilkums**

| **N.p.k.** | **Iesniedzēja vārds, uzvārds, reģistrācijas Nr., iesniegšanas datums, laiks** | **SN projekta “Grozījums Ādažu novada pašvaldības domes 2024. gada 28. novembra saistošajos noteikumos Nr. 53/2024 “Ādažu novada pašvaldības līdzdalības budžeta nolikums”” punkts un priekšlikums** | **Priekšlikuma pamatojums** | **Iekļaušana noteikumu projektā, jaunā redakcija vai komentārs** |
| --- | --- | --- | --- | --- |
| 1. | Carnikavas pagasta iedzīvotāju padomes locekļi  13.01.2025.  (pašvaldībā reģistrēts ar Nr. ĀNP/1-11-1/25/286) | SN “Pārejas noteikumi” un teksts paskaidrojuma rakstā par 2025. un 2026. gadā paredzēto finansējumu pašvaldības līdzdalības budžeta projektu ideju konkursam.  Rosina saglabāt Ādažu novada pašvaldības domes 2024. gada 28. novembra saistošo noteikumu Nr. 53/2024 punktā Nr. 4 noteikto pieejamo finansējuma apjomu - gan kopējo (vismaz 0,5 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem), gan viena projekta finansēšanai pieejamo finanšu apjomu - no 10 000 līdz 50 000 euro (ieskaitot pievienotās vērtības nodokli). | Priekšlikums atbilst minimāli noteiktajam finansējuma apjomam saskaņā ar Pašvaldības likuma 59. panta 2. daļu. | **Neatbalstīt**  Ņemot vērā, ka pašvaldībā 2025. un 2026. gadā tiks turpināti un uzsākti vairāki finansiāli apjomīgi investīciju projekti, kā arī, lai nodrošinātu pašvaldības obligāto funkciju un brīvprātīgo iniciatīvu izpildi, pašvaldība veido sabalansētu budžeta projektu un līdzdalības budžeta līdzekļus. |
| 2. | Elīna Tuzova  21.01.2025.  (pašvaldībā reģistrēts ar Nr. ĀNP/1-11-1/25/455) | SN teksts paskaidrojuma rakstā par 2025. un 2026. gadā paredzēto finansējumu pašvaldības līdzdalības budžeta projektu ideju konkursam.  Ņemot vērā iedzīvotāju aptaujas rezultātus (aptaujā piedalījās 54 respondenti, no kuriem 53 atbalstīja šo priekšlikumu), vēlas, lai Ādažu novada dome palielina Līdzfinansējuma budžetu līdz likumā atļautajiem 0.5% no NĪN un IIN, kas ir Ādažu novada domes publiski teiktais finansējums 150 000 EUR. | Priekšlikums izteikts, ņemot vērā Pašvaldību likumā noteiktos 0.5% no NĪN un IIN.  Izsaka pārmetumus par sabiedrības maldināšanu, jo arī 21.11.2024 Podnieku iedzīvotāju attālinātajā sarunā ar Ādažu novada domes pārstāvjiem, no domes puses tika teikts, ka finansējuma apjoms būs 150 000 EUR. Šī saruna ir ierakstīta un Ādažu novada domei pieejama. | **Neatbalstīt**  Ņemot vērā, ka pašvaldībā 2025. un 2026. gadā tiks turpināti un uzsākti vairāki finansiāli apjomīgi investīciju projekti, kā arī, lai nodrošinātu pašvaldības obligāto funkciju un brīvprātīgo iniciatīvu izpildi, pašvaldība veido sabalansētu budžeta projektu un līdzdalības budžeta līdzekļus. |
| 3. | Māris Spilva  22.01.2025.  (pašvaldībā reģistrēts ar Nr. ĀNP/1-11-1/25/478) | Saistošo noteikumu 53/2024 sadaļu “IV. Iedzīvotāju balsošana un Projektu īstenošanas nosacījumi” papildināt ar punktu 24.1. sekojošā redakcijā: 24.1 Par vienu Projektu nodoto balsu skaitu aprēķina summējot procentuālo nobalsojušo Projekta realizācijas ciema iedzīvotāju grupas skaitu ar procentuālo nobalsojušo pārējo novada iedzīvotāju skaitu. | Piedāvājums sagatavots ar mērķi, balsošanas rezultātus apkopojot, izlīdzināt lielo iedzīvotāju skaita atšķirību starp dažādiem novada ciemiem ietekmi, kas esošajā noteikumu variantā izslēdz vienlīdzīgas salīdzināšanas un izvērtēšanas iespējas.  Vai iespējama līdzvērtīga salīdzināšana, mehāniski saskaitot nodotās balsi, piemēram, starp Baltezera ciemu ar 1056 iedzīvotājiem un Carnikavu ar 5151. iedzīvotājiem? Tāpēc priekšlikums vērtēt par Projektu nobalsojušo ciema iedzīvotāju skaita attiecību pret ciema kopējo iedzīvotāju skaitu procentos un tam pieskaitīt pārējā novada par Projektu nobalsojušo iedzīvotāju skaita attiecību pret kopējo iedzīvotāju skaitu procentos. | **Neatbalstīt**  Priekšlikums ir pretrunā Pašvaldību likuma 60. panta ceturtās daļas noteikumam, kas nosaka, ka balsojumā var piedalīties pašvaldības administratīvajā teritorijā deklarētas fiziskās personas. Likums neparedz balsotāju segregāciju pēc to piekritības ciemu teritorijai. |
| 4. | Carnikavas pagasta iedzīvotāju padome  22.01.2025.  (pašvaldībā reģistrēts ar Nr. ĀNP/1-11-1/25/481) | SN “Pārejas noteikumi”  Rosina izteikt šo noteikumu 4. punktā noteikto pieejamo finansējum vienam Projektam 2025. un 2026. gadā šādā redakcijā: “ir no 3 000 euro līdz 17 000 euro (ieskaitot pievienotās vērtības nodokli).” | Šī summa būtu minimumā atbilstoša summai kur beidzās finansējums “Sabiedrībai ar Dvēseli” un maksimumā nodrošinātu godīgu iespēju mazciemiem, lielciemiem un pilsētai katram kļūt pie viena projekta. | **Atbalstīt**  Lai nodrošinātu maksimāli līdzvērtīgas iespējas saņemt konkursa finansējumu katrā no līdzdalības budžeta plānošanas vienībām, izteikt SN “Pārejas noteikumi” šādā redakcijā:  “Šo noteikumu 4. punktā noteiktais pieejamais finansējums vienam Projektam 2025. un 2026. gadā ir no 3 000 *euro* līdz 17 000 *euro* (ieskaitot pievienotās vērtības nodokli).” |
| 5. | Biedrība “Ādažu Dižģimenes”  23.01.2025. (pašvaldībā reģistrēts ar Nr. ĀNP/1-11-1/25/513) | SN “Pārejas noteikumi”  Rosina grozīt līdzdalības budžeta nolikuma noteikumus, nosakot, ka pārejas noteikumu periodā no kopējā līdzdalības budžeta finansējuma, katrai Ādažu novada teritoriālai vienībai (mazciemam, ciemam, pilsētai) tiek rezervēts finansējums viena projekta īstenošanai 5 000 līdz 15 000 *euro* apmērā (ieskaitot PVN). | Šāda pieeja nodrošinātu līdzsvarotu iespēju katrai teritorijai īstenot vismaz vienu projektu.  Pārējais finansējums tiktu piešķirts balsojuma kārtībā, atbilstoši iesniegto projektu prioritātēm un saņemtajam balsu skaitam. Šis risinājums veicina demokrātisku un taisnīgu finansējuma sadalījumu, nodrošinot, ka neviena novada teritorija netiek izslēgta no līdzdalības budžeta procesu iespējām, kā arī ļautu vienlaikus saglabāt sabalansētu attīstību visā novadā un veicinātu iedzīvotāju līdzdalību, vienlaikus respektējot dažādo teritoriālo vienību attīstības vajadzības. | **Atbalstīt**  Lai nodrošinātu maksimāli līdzvērtīgas iespējas saņemt konkursa finansējumu katrā no līdzdalības budžeta plānošanas vienībām, izteikt SN “Pārejas noteikumi” šādā redakcijā:  “Šo noteikumu 4. punktā noteiktais pieejamais finansējums vienam Projektam 2025. un 2026. gadā ir no 3 000 *euro* līdz 17 000 *euro* (ieskaitot pievienotās vērtības nodokli).” |
| 6. | Ādažu pilsētas padome  23.01.2025. (pašvaldībā reģistrēts ar Nr. ĀNP/1-11-1/25/536) | SN “Pārejas noteikumi”  Rosina viena projekta finansēšanai pieejamo finanšu apjomu noteikt no 5 000 līdz 15 000 euro (ieskaitot pievienotās vērtības nodokli). | Lai saglabātu esošo noteikumu izpildi un vienādas tiesības pretendēt uz Līdzdalības budžetu visās saistošo noteikumu Nr. 53/2024 “Ādažu novada pašvaldības līdzdalības budžeta nolikums” definētajās plānošanas vienībās, viena projekta maksimālā summa nedrīkst pārsniegt vienu trešo daļu no piešķirtās kopējās summas Pašvaldības budžeta Līdzdalības budžeta mērķim.  Šī brīža saistošo noteikumu Nr. 53/2024 “Ādažu novada pašvaldības līdzdalības budžeta nolikums” 25. punkta redakcija, nosaka, ka vērtēšanas procesā par finansējumu piešķiršanu priekšroka būs mazākajām teritoriālajām vienībām, ko var izteikt šādā prioritāšu secībā - mazciemi, lielciemi un pilsēta. Ja viena projekta summa tiks noteikta vienādā apjomā ar visu Ādažu novada pašvaldības Līdzdalības budžetā piešķirto summu, tad pilsēta un lielciemi tiek nepamatoti izslēgti no iespējas realizēt projektu savā teritoriālajā vienībā, ja mazciemu teritoriālajā vienībā tiek virzīts projekts par summu, kas ir vienāda ar kopējo piešķirto Līdzdalības budžeta apmēru. Lai izvairītos no nevēlamas sabiedrības reakcijas vai nepamatoti nevairotu sabiedrības neizpratni vai neticību (Providus pētījums) Līdzdalības budžeta kritērijiem visās pašvaldības teritoriālās vienībās būtu jābūt vienlīdzīgiem, lai katra teritoriālā vienība var attīstīt vismaz vienu projektu Līdzdalības budžeta pārskata periodā, jo Līdzdalības budžets nodrošina demokrātisku procesu, kas sniedz iespēju pašiem iedzīvotājiem noteikt to, kā tiek iztērēta daļa no pašvaldības budžeta teritorijas attīstības jautājumos. | **Atbalstīt**  Lai nodrošinātu maksimāli līdzvērtīgas iespējas saņemt konkursa finansējumu katrā no līdzdalības budžeta plānošanas vienībām, izteikt SN “Pārejas noteikumi” šādā redakcijā:  “Šo noteikumu 4. punktā noteiktais pieejamais finansējums vienam Projektam 2025. un 2026. gadā ir no 3 000 *euro* līdz 17 000 *euro* (ieskaitot pievienotās vērtības nodokli).” |
| Aicina Ādažu novada pašvaldību veikt papildus informatīvo programmu Ādažu novada iedzīvotājiem par Līdzdalības budžeta nozīmi un mērķiem, ne tikai tehniska rakstura informāciju par iesniedzamo dokumentu veidiem un laika izpildes termiņus, bet lielāku uzsvaru liekot uz Līdzdalības budžeta nozīmi, lai veicinātu gan kopienu veidošanos, gan praktisko demokrātiju, gan saliedētību un uzticēšanos publiskajam sektoram. |  | **Pieņemam zināšanai**  Tiks veidoti informatīvie materiāli Ādažu novada iedzīvotājiem par līdzdalības budžeta nozīmi un mērķiem. |
| 7. | Irīna Alziņa, Āris Sūniņš, Mareks Ķēniņš, Nauris Novickis, Edmunds Krampāns, Evelīna Ozoliņa, Mārcis Dimants, Uģis Kotovs, Deniss Serovs, Vasilijs Gračovs, Dainis Alziņš, Larisa Urbanoviča, Māris Kinčs, Agnese Eglīte  23.01.2025. (pašvaldībā reģistrēts ar Nr.) | SN “Pārejas noteikumi”  Rosinanoteikt vienādas tiesības pretendēt uz Līdzdalības budžetu visās saistošo noteikumu Nr. 53/2024 “Ādažu novada pašvaldības līdzdalības budžeta nolikums” definētajās plānošanas vienībās, viena projekta maksimālā summa nedrīkst pārsniegt vienu trešo daļu no piešķirtās kopējās summas Pašvaldības budžeta Līdzdalības budžeta mērķim. | Šī brīža saistošo noteikumu Nr. 53/2024 “Ādažu novada pašvaldības līdzdalības budžeta nolikums” 25. punkta redakcija, nosaka, ka vērtēšanas procesā par finansējumu piešķiršanu priekšroka būs mazākajām teritoriālajām vienībām, ko var izteikt šādā prioritāšu secībā - mazciemi, lielciemi un pilsēta. Ja viena projekta summa tiks noteikta vienādā apjomā ar visu Ādažu novada pašvaldības Līdzdalības budžetā piešķirto summu, tad pilsēta un lielciemi tiek nepamatoti izslēgti no iespējas realizēt projektu savā teritoriālajā vienībā, ja mazciemu teritoriālajā vienībā tiek virzīts projekts par summu, kas ir vienāda ar kopējo piešķirto Līdzdalības budžeta apmēru. Lai izvairītos no nevēlamas sabiedrības reakcijas vai nepamatoti nevairotu sabiedrības neizpratni vai neticību Līdzdalības budžeta kritērijiem visās pašvaldības teritoriālās vienībās būtu jābūt vienlīdzīgiem, lai katra teritoriālā vienība var attīstīt vismaz vienu projektu Līdzdalības budžeta pārskata periodā, jo Līdzdalības budžets nodrošina demokrātisku procesu, kas sniedz iespēju pašiem iedzīvotājiem noteikt to, kā tiek iztērēta daļa no pašvaldības budžeta teritorijas attīstības jautājumos. | **Atbalstīt**  Lai nodrošinātu maksimāli līdzvērtīgas iespējas saņemt konkursa finansējumu katrā no līdzdalības budžeta plānošanas vienībām, izteikt SN “Pārejas noteikumi” šādā redakcijā:  “Šo noteikumu 4. punktā noteiktais pieejamais finansējums vienam Projektam 2025. un 2026. gadā ir no 3 000 *euro* līdz 17 000 *euro* (ieskaitot pievienotās vērtības nodokli).” |
| Cita starpā aicināmĀdažu novada pašvaldību veikt papildus informatīvo programmu Ādažu novada iedzīvotājiem par Līdzdalības budžeta nozīmi un mērķiem, sniedzot plašāku skaidrojumu par Līdzdalības budžeta nozīmi, tai skaitā, lai veicinātu gan kopienu veidošanos, gan praktisko demokrātiju, gan saliedētību un uzticēšanos publiskajam sektoram. |  | **Pieņemam zināšanai**  Tiks veidoti informatīvie materiāli Ādažu novada iedzīvotājiem par līdzdalības budžeta nozīmi un mērķiem. |